
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1231 


21 Σεπτεμβρίου 2001 


ΑΠΟΦΑΣΕΙ Σ 

Αριθ. 188631 

Εκχώρηση άσκησης αρμοδιοτήτων της ΓΕΔΙΔΑΓΕΠ στις 
Νομαρχιακές Αυτοδιοικήσεις - έλεγχος του καθεστώ¬ 
τος ενίσχυσης αποθεματοποίησης σταφίδων και ξε¬ 
ρών σύκων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Άρθρου 22 παρ. 3 του Ν. 992/79 «Πε¬ 
ρί οργανώσεως των διοικητικών υπηρεσιών για την εφαρ¬ 
μογή της Συνθήκης Προσχώρησης της Ελλάδος στις Ε.Κ. 
κ.λ.π.» (ΦΕΚ280 Α/79). 

2. Τις διατάξεις του Άρθρου 29 του Ν. 1558/85 «Κυβέρ¬ 
νηση και Κυβερνητικά όργανα» (ΦΕΚ 137/85), όπως συ¬ 
μπληρώθηκε με το Άρθρο 27 Ν.2081/92 και όπως αντικα- 
ταστάθηκε με το Άρθρο 1 παρ.2α Ν.2469/97 (ΦΕΚ Α38). 

3. Τον Καν. (ΕΟΚ) 1257/99 του Συμβουλίου για την στή¬ 
ριξη της Αγροτικής Ανάπτυξης από το Ευρωπαϊκό Γεωρ¬ 
γικό Ταμείο Προσανατολισμού και Εγγυήσεων (ΕΓΤΠΕ). 

4. Τον Καν. (ΕΟΚ) 1258/99 του Συμβουλίου περίχρημα- 
τοδοτήσεως της Κοινής Γεωργικής Πολιτικής (Ι_ 160/99), 
όπως κάθε φορά ισχύει. 

5. Τον Καν. (ΕΟΚ) 1663/95 της Επιτροπής για την θέσπι¬ 
ση λεπτομερειών εφαρμογής του Καν. (ΕΟΚ) 729/70 του 
Συμβουλίου, όσον αφορά τη διαδικασία για την εκκαθάρι¬ 
ση των λογαριασμών του ΕΓΤΠΕ - Τμήμα Εγγυήσεων 
(Ι_158), όπως κάθε φορά ισχύει. 

6. Τον Καν. (ΕΚ) 2201/96 του Συμβουλίου όπως τροπο¬ 
ποιήθηκε με τον Καν. (ΕΚ) 2699/00. 

7. Τον Καν. (ΕΚ) 1622/99 της Επιτροπής. 

8. Το ότι από τις διατάξεις αυτής της Απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 
Έλεγχοι 

1. Η διενέργεια των ελέγχων που αφορούν στο καθε¬ 
στώς ενίσχυσης αποθεματοποίησης σταφίδων και ξερών 
σύκων που προβλέπονται στον Καν. (Ε.Κ.) 1622/99 εκχω¬ 
ρείται στις Νομαρχιακές Αυτοδιοικήσεις. 

2. Οι έλεγχοι που αναφέρονται στην παράγραφο 1 είναι 
οι ακόλουθοι: 


Α. Στους Οργανισμούς Αποθεματοποίησης (Ο.Α.): 

Ποσοτικός και ποιοτικός έλεγχος πρώτης ύλης (φυσι¬ 
κός). 

Έλεγχος παραδόσεων - Πληρωμών παραγωγών (Διοι¬ 
κητικός - Λογιστικός). 

Έλεγχος παραδόσεων - Πληρωμών Οργανισμών Απο¬ 
θεματοποίησης (Ο.Α.) (Διοικητικός - Λογιστικός). 

Έλεγχος στοιχείων αιτήσεων ενίσχυσης (Διοικητικός - 
Λογιστικός). 

Β. Στους μεταποιητές 

Έλεγχος τελικών προϊόντων (ποσοτικός - ποιοτικός - Βαθ¬ 
μού Απόδοσης) (φυσικός - διοικητικός - λογιστικός). 

Έλεγχος Μητρώων και Αποθεμάτων (Διοικητικός - Λογι¬ 
στικός-φυσικός). 

Όλοι οι ανωτέρω έλεγχοι διενεργούνται απροειδοποίητα. 

3. Οι λεπτομέρειες και η διαδικασία εφαρμογής των 
ελέγχων της παραγράφου 1 περιγράφονταιστοΆρθρο3. 

Άρθρο 2 

Μητρώα ελέγχων 

Για τους σκοπούς του ελέγχου τηρούνται τα ακόλουθα 
Μητρώα: 

Α. Από τους Οργανισμούς Αποθεματοποίησης (Ο.Α.): 

1. Μητρώο παραλαβής πρώτης Ύλης. 

Το Μητρώο αυτό περιλαμβάνει για κάθε παραγωγό κα¬ 
λυπτόμενο από τις συμβάσεις: α) τα στοιχεία του παρα¬ 
γωγού β) την έκταση καλλιέργειάς του ή τον αριθμό δέν¬ 
δρων γ) την ποσότητα που παρέδωσε δ) τον αριθμό σύμ¬ 
βασης ε) τα Δελτία Παραλαβής με τα ζυγολόγια στ) την 
ποσότητα που διατέθηκε στη μεταποίηση ζ) την ποσότη¬ 
τα που διατέθηκε στην αποθεματοποίηση η)τις πληρωμές 
της αξίας της πρώτης ύλης. 

2. Μητρώο Παράδοσης Πρώτης Ύλης. 

Το Μητρώο αυτό περιλαμβάνει για κάθε φορτίο: α) τα 
στοιχεία της βιομηχανίας β) τον αριθμό της σύμβασης γ) 
την ημερομηνία παράδοσης δ) τα στοιχεία του μεταφορι¬ 
κού μέσου ε) την ποσότητα που παραδόθηκε στ) τον αριθ¬ 
μό του Πιστοποιητικού Παράδοσης ζ) τον αριθμό του Δελ¬ 
τίου Αποστολής η)τον Αριθμό Τιμολογίου που αναφέρεται 
θ) τον αριθμό και την αξία των εμβασμάτων πληρωμής 

3. Μητρώο Ποιότητας Πρώτης Ύλης 

Το Μητρώο Ποιότητας Πρώτης Ύλης περιλαμβάνει για 
κάθε μέρα παραλαβής και για κάθε φορτίο που ελέγχθηκε: 

α) τα στοιχεία του φορτίου β) τα αναλυτικά αποτελέ¬ 
σματα εξέτασης του δείγματος με τα ποσοστά των καρ¬ 
πών που δεν τηρούντο ποιοτικά χαρακτηριστικά γ) τις πο¬ 
σότητες που απορρίφθηκαν δ) άλλα ποιοτικά χαρακτηρι¬ 
στικά που προβλέπονται από τις κοινοτικές και εθνικές 
διατάξεις. 

Όλα τα παραπάνω στοιχεία τηρούνται με τα αντίστοι¬ 
χα δικαιολογητικά τους, ήτοι: α) Δελτία παραλαβής 
Πρώτης Ύλης από Ο.Α. β) Ζυγολόγια παραλαβής Πρώ¬ 
της Ύλης από Ο.Α. γ) Πιστοποιητικά Παράδοσης δ) Ζυ¬ 
γολόγια αποστολής πρώτης Ύλης από τους Ο.Α. ε) Ζυ¬ 
γολόγια Παραλαβής Πρώτης Ύλης από τις βιομηχανίες 
στ) Δελτία Αποστολής ζ) Τιμολόγια Ο.Α. η)Εμβάσματα 
Ο.Α. προς παραγωγούς για την αξία της πρώτης ύλης θ) 
Εμβάσματα μεταποιητών προς Ο.Α. για την αξία της 
πρώτης ύλης. 

Β. Από τους μεταποιητές: 

1. Μητρώο Πρώτης ύλης 

Το Μητρώο Πρώτης ύλης περιλαμβάνει για κάθε φορτίο 
που αγοράστηκε: α) τα στοιχεία του Ο.Α. β) την ημερομη¬ 
νία παράδοσης γ) τα στοιχεία του μεταφορικού μέσου δ) 
τη σύμβαση στην οποία αναφέρεται ε) την ποσότητα που 
παραδόθηκε στ) τον αριθμό του Πιστοποιητικού Παράδο¬ 
σης ζ) τον αριθμό του Δελτίου Αποστολής και η) τον αριθ¬ 
μό του Τιμολογίου που αφορά. 

2. Μητρώο Τελικών Προϊόντων 

Το Μητρώο τελικών Προϊόντων περιλαμβάνει για κάθε 
μέρα παραγωγής: 

α)Τις ποσότητες πρώτης ύλης που επεξεργάστηκαν β) 
Τις ποσότητες τελικών προϊόντων που παράχθηκαν γ) Το 
Βαθμό Απόδοσης Πρώτης Ύλης - Τελικών Προϊόντων δ) 
Τις ποσότητες και την τιμή των τελικών προϊόντων που 
αγοράστηκαν και εισήλθαν στο κατάστημα του μεταποι- 
ητή ε) Το όνομα και τη διεύθυνση του πωλητή στ) Τα στοι¬ 
χεία Τ ιμολογίου και δελτίου Αποστολής της αγοράς ζ) Τ ις 
ποσότητες και την τιμή των τελικών προϊόντων που πω- 
λήθηκαν και εξήλθαν του καταστήματος του μεταποιητή 
η) Το όνομα και τη διεύθυνση του αγοραστή θ) Τα στοι¬ 
χεία του Τιμολογίου και του Δελτίου Αποστολής της πώ¬ 
λησης. Στην περίπτωση που το προϊόν εισάγεται ή εξά¬ 
γεται επιπλέοντα στοιχεία της διασάφησης εισαγωγής ή 
εξαγωγής. Σε κάθε περίπτωση ο μεταποιητής ενημερώ¬ 
νει καθημερινά την κατάσταση αποθεμάτων του εργο¬ 
στασίου του. 

Όλα τα παραπάνω στοιχεία τηρούνται με τα αντίστοιχα 
δικαιολογητικά τους, ήτοι: 

Για την Πρώτη Ύλη: α) Πιστοποιητικά Παράδοσης στη 
βιομηχανία β) Δελτία αποστολής γ) Ζυγολόγια παραλα¬ 
βής δ) Τιμολόγια. 

Για τα τελικά προϊόντα: α)Δελτία αποστολής β)Τιμολό- 
για γ)Διασαφήσεις 

Τα Μητρώα 1 και 2 μπορούν να είναι ενοποιημένα. 

3. Μητρώο Ποιότητας Τελικών Προϊόντων 

Το Μητρώο Ποιότητας Τελικών Προϊόντων περιλαμβά¬ 
νει για κάθε μέρα παραγωγής: 

α)Τις ποσότητες που ελέγχθηκαν β)Τα στοιχεία του 
δείγματος γ)Τα αναλυτικά αποτελέσματα εξέτασης του 
δείγματος μετά στοιχεία των ποιοτικών χαρακτηριστικών 
από το εργαστήριο της βιομηχανίας κ.α. 


Γ. Από τις Δ/νσεις Γ/κής Ανάπτυξης 
1. Μητρώο Ελέγχου Πρώτης Ύλης - Τελικών Προϊόντων 
Το Μητρώο Ελέγχου πρώτης Ύλης -τελικώνπροϊόντων 
τηρείται από τις Δ/νσεις Γ/κής Ανάπτυξης του τόπου απο¬ 
θήκευσης και μεταποίησης του προϊόντος. Στο Μητρώο 
αυτό καταγράφονται όλοι οι ποσοτικοί και ποιοτικοί έλεγ¬ 
χοι που πραγματοποιούνται απ’ αυτές τόσο στην πρώτη 
ύλη που παραδίδεται στους Ο.Α. και στις βιομηχανίες της 
περιοχής τους, όσο και στις παρτίδες των τελικών προϊό¬ 
ντων που μεταποιούνται απ’ αυτές. Το Μητρώο αυτό πε¬ 
ριέχει τα ακόλουθα στοιχεία κατά Ο.Α. και βιομηχανία: 

α)Ημερομηνία διενέργειας του ελέγχου β)Ονοματεπώ- 
νυμο του ελεγκτού γ) Στοιχεία ποσοτήτων που ελέγχθη¬ 
καν, πρώτης ύλης και τελικών προϊόντων δ) Βαθμός Από¬ 
δοσης Πρώτης Ύλης-Τελικών Προϊόντων προηγουμένου 
24ωρου ε) Αποτέλεσμα ποσοτικού και ποιοτικού ελέγχου 
στ) Υπογραφή Ελεγκτού. 

Όλατα Μητρώα, ήτοιτων Ο.Α., των μεταποιητών και της 
Δ/νσης Γ/κής Ανάπτυξης σελιδομετρούνται, υπογράφο¬ 
νται και θεωρούνται από το Δ/ντή Γ/κής Ανάπτυξης. 

Άρθρο 3 

Περιγραφή των ελέγχων 

Α. Ποσοτικός και Ποιοτικός έλεγχος Πρώτης Ύλης 
Για κάθε φορτίο πρώτης ύλης που παραδίδεται στον 
Ο.Α. εκδίδεται Δελτίο Παραλαβής στο οποίο αναφέρο- 
νται: α) Τα στοιχεία αναγνώρισης του μεταφορικού μέσου 
β) Ο αριθμός της σύμβασης που αφορά στο φορτίο γ) Το 
μεικτό και καθαρό βάρος δ) Το ποσοστό απομείωσης ε) Η 
ημερομηνία και ώρα εκφόρτωσης στ) Η τήρηση των ελά¬ 
χιστων απαιτήσεων ποιότητας. Ο Ποσοτικός και Ποιοτι¬ 
κός έλεγχος Παράδοσης Πρώτης Ύλης συνίσταται στην 
επαλήθευση των στοιχείων των Δελτίων Παραλαβής 
στους Ο.Α. Ο έλεγχος αυτός είναι συστηματικός, και αφο¬ 
ρά στο 100% των ποσοτήτων που παραδόθηκαν προς 
αποθεματοποίηση στο πλαίσιο κάθε σύμβασης. Ο έλεγ¬ 
χος διεξάγεται από εντεταλμένους προς τούτο γεωπό¬ 
νους ποιοτικούς ελεγκτές των Δ/νσεων Γ/κής Ανάπτυξης 
των Νομ. Αυτ/σεων. Κάθε φορτίο που ελέγχεται συμπλη¬ 
ρώνεται με τα σχετικά στοιχεία ελέγχου στο Δελτίο παρα¬ 
λαβής και υπογράφεται από τον ελεγκτή. 

Όλοι οι έλεγχοι των φορτίων καταγράφονται στο Μη¬ 
τρώο Ελέγχου Πρώτης Ύλης - Τελικών Προϊόντων που τη¬ 
ρείται από τις Δ/νσεις Γ/κής Ανάπτυξης του τόπου εναπο- 
θήκευσηςτου προϊόντος. Επί διαφορετικών Νομών οι υπη¬ 
ρεσίες συνεργάζονται μεταξύ τους. Το Μητρώο αυτό 
περιέχει τα ακόλουθα στοιχεία κατά αποθήκη: α) Ημερο¬ 
μηνία διενέργειαςτου ελέγχου β) Ονοματεπώνυμο του ελε¬ 
γκτή γ) Στοιχεία φορτίου, όπως αυτά αναφέρονται στο Δελ¬ 
τίο Παραλαβής δ) Αποτέλεσμα Ελέγχου - Βαθμός συμφω¬ 
νίας ε) Ποσοστό απομείωσης στ) Υπογραφή ελεγκτή. 

Με βάση τις καταγραφές του Μητρώου οι Επιτροπές 
Ελέγχου Μεταποίησης διενεργούν ελέγχους για την επα¬ 
λήθευση και τη διασταύρωση των στοιχείων με τα Μη¬ 
τρώα των Ο.Α. και των Μεταποιητών. Επί διαφορετικών 
Νομών οι Επιτροπές συνεργάζονται μεταξύ τους. Για κά¬ 
θε έλεγχο συντάσσεται σχετική Πράξη Ελέγχου στα Μη¬ 
τρώα των Ο.Α., των Μεταποιητών και της Δ/νσης Γ/κής 
Ανάπτυξης. Ομοίως για κάθε έλεγχο συντάσσεται από την 

ίδια Επιτροπή Πρακτικό Ελέγχου μετά αποτελέσματατου 
ελέγχου. 

Στις σταφίδες γίνεται και έλεγχος των συνθηκών απο¬ 
θεματοποίησης και ποιότητας του εναποθηκευμένου 
προϊόντος σε τακτά διαστήματα κατά τη διάρκεια της 
πρώτης περιόδου εναποθήκευσης (μέχρι το τέλος Φε¬ 
βρουάριου). 

Β. Έλεγχος Παραδόσεων - Πληρωμών Ο.Α. 

Ο έλεγχος Παραδόσεων - Πληρωμών Ο.Α. είναι συστη¬ 
ματικός, αφορά δηλαδή στο 100% των ποσοτήτων και συ- 
νίσταται στην επαλήθευση και διασταύρωση των στοιχεί¬ 
ων των Μητρώων των Οργανισμών Αποθεματοποίησης 
(Ο.Α.) σε αντιστοιχία με τα τηρούμενα από τον Ο.Α. λογι¬ 
στικά και φορολογικά στοιχεία βάσει του Κώδικα Βιβλίων 
και Στοιχείων καθώς και σε συνδυασμό μετά στοιχεία των 
μεταποιητών. Ειδικότερα επαληθεύονται οι αντιστοιχίες 
μεταξύ των ποσοτήτων που παραδόθηκαν από τους πα¬ 
ραγωγούς στον Ο.Α., των Δελτίων παραλαβής, των Πι¬ 
στοποιητικών Παράδοσης, των Δελτίων αποστολής, των 
Τιμολογίων, των ποσοτήτων που αναφέρονται στην αίτη¬ 
ση ενίσχυσης αφ’ ενός και των καταβολών της αξίας της 
πρώτης ύλης αφ’ ετέρου. Κατά τα λοιπά ισχύουν ότι και 
για την παρ.Α. 

Στις σταφίδες γίνεται και έλεγχος αποθεμάτων κατά τη 
λήξη της πρώτης περιόδου εναποθήκευσης (τέλος Φε¬ 
βρουάριου). 

Γ. Έλεγχος στοιχείων αιτήσεων ενίσχυσης 

Μετά την υποβολή των αιτήσεων ενίσχυσης γίνεται δια¬ 
σταύρωση και επαλήθευση των στοιχείων των αιτήσεων 
ενίσχυσης και των δικαιολογητικών τους σε αντιστοιχία 
με τα Μητρώα και τα λογιστικά και φορολογικά στοιχεία 
των Ο.Α. και σε συνδυασμό μετά αντίστοιχα στοιχεία των 
μεταποιητών με βάση ταπορίσματατωνελέγχωντηςπαρ. 
Β και υπογράφονται και θεωρούνται τα σχετικά δικαιολο- 
γητικά των αιτήσεων ενίσχυσης. 

Δ. Έλεγχος τελικών προϊόντων (ποσοτικός - ποιοτικός - 
Βαθμού απόδοσης) 

Ο έλεγχος τελικών προϊόντων διεξάγεται σε κάθε βιο¬ 
μηχανία και είναι συστηματικός - αφορά δηλαδή στο 
100% των τελικών προϊόντων. Ουσιαστικά πρόκειται για 
τρεις επιμέρους ελέγχους, ήτοι ποσοτικού ελέγχου, ποι¬ 
οτικού ελέγχου και Βαθμού Απόδοσης Πρώτης Ύλης - Τε¬ 
λικού προϊόντος. 

1. Ποσοτικός έλεγχος: Αποσκοπεί στην απόδειξη μετα¬ 
ποίησης της πρώτης ύλης του αποθέματος. Από τις εγ¬ 
γραφές των Μητρώων της βιομηχανίας εξάγεται το καθα¬ 
ρό βάρος πρώτης ύλης που παραδόθηκε καθώς και το τε¬ 
λικό προϊόν που παράχθηκε. Στη συνέχεια καταμετρείται 
το τελικό προϊόν. Η καταμέτρηση αφορά στον αριθμό, το 
μεικτό και καθαρό βάρος και τις σημάνσεις των περιε- 
κτών, καθώς και τον αριθμό και την ημερομηνία και ώρα 
παραγωγής της παρτίδας. Ιδιαίτερη προσοχή θα πρέπει 
να δοθεί στο καθαρό βάρος του περιέκτου, κατά πόσο 
συμφωνεί με το αναγραφόμενο στη σήμανση. Τελικά θα 
πρέπει να συμφωνούντα φυσικά και τα λογιστικά μεγέθη. 

2. Ποιοτικός έλεγχος : Αποσκοπεί στην απόδειξη μετα¬ 
ποίησης του προϊόντος με τη χρήση της πρώτης ύλης του 
αποθέματος σε προϊόντα που προβλέπονται στο Άρθρο 
4 του Καν. (ΕΚ) 1622/99. Επί πλέον γίνεται έλεγχος για 


προσμίξεις για παραγωγή πλασματικών ποσοτήτων τελι¬ 
κών προϊόντων. Ο έλεγχος διενεργείται από εντεταλμέ¬ 
νους προς τούτο ελεγκτές των Νομ. Αυτ/σεων και των Πε¬ 
ριφερειακών Κέντρων Προστασίας Φυτών και Ποιοτικού 
Ελέγχου. Το δείγμα θεωρείται επαρκές σε αναλογία 
3ο/οο της υπό έλεγχο ποσότητας. Επί αρνητικών αποτε¬ 
λεσμάτων εξετάζονται, όσο το δυνατό, περισσότερα δείγ¬ 
ματα, ώστε το συμπέρασμα να μην αμφισβητείται. Τα 
αποτελέσματα των ελέγχων συγκρίνονται με αυτά των 
Μητρώων της βιομηχανίας. Για κάθε βιομηχανία τηρείται 
Αρχείο Ποιοτικών Ελέγχων. Κατά τον έλεγχο και τη δειγ¬ 
ματοληψία σε κάθε Μητρώο αναγράφεται σχετική Πράξη 
Ελέγχου και υπογράφεται από τον Ελεγκτή. Ομοίως για 
κάθε έλεγχο συντάσσεται Πρακτικό ελέγχου μετά αποτε¬ 
λέσματα του ελέγχου και υπογράφεται από τον Ελεγκτή 

3. Έλεγχος Βαθμού Απόδοσης. Αποσκοπεί στην επαλή¬ 
θευση του Βαθμού Απόδοσης. Κατά τον έλεγχο γίνεται δι¬ 
οικητικός και λογιστικός έλεγχος των εγγραφών των Μη¬ 
τρώων με τις αντίστοιχες εγγραφές των Βιβλίων και Στοι¬ 
χείων του εργοστασίου. Τα συμπεράσματα εξάγονται σε 
συνάρτηση με τους άλλους δύο προηγούμενους ελέγ¬ 
χους εξάγεται ο γενικός Βαθμός Απόδοσης Πρώτης 
Ύλης - Τελικών Προϊόντων, που αφορά σε όλη την ποσό¬ 
τητα που μεταποιήθηκε, ο οποίος και συγκρίνεται με άλ¬ 
λους προγενέστερους. Σχετικά μετά έγγραφα απόδειξης 
των ελέγχων ισχύουν όπως και προηγουμένως. 

Ε. Έλεγχος Μητρώων και αποθεμάτων 

Ο έλεγχος γίνεται σε κάθε βιομηχανία και συνίσταται 
στην επαλήθευση των στοιχείων των Μητρώων των μετα- 
ποιητών σε συνάρτηση με αυτά των Οργανισμών Αποθε¬ 
ματοποίησης και τη διασταύρωση μεταξύ των ποσοτήτων 
που παραλήφθηκαν από τους Ο.Α., όσον αφορά στο κα¬ 
θαρό βάρος κάθε φορτίου, στην πραγματική σχέση με μια 
σύμβαση, στα Πιστοποιητικά Παράδοσης, στην ακριβή 
αναγνώριση ταυτότητας του μέσου μεταφοράς και τα τε¬ 
λικά προϊόντα που παράχθηκαν καθώς και την αντιστοιχία 
τους με τα φορολογικά και λογιστικά στοιχεία που τηρού¬ 
νται από τη βιομηχανία βάσει του Κώδικα Βιβλίων και Στοι¬ 
χείων σε συνάρτηση με τα εμβάσματα πληρωμών της 
πρώτης ύλης. Πριν από την έναρξη και μετά το πέρας της 
μεταποίησης γίνεται έλεγχος των αποθεμάτων των βιο¬ 
μηχανιών και συγκρίνονται τα στοιχεία που λαμβάνονται 
κατ’ αυτό τον τρόπο με εκείνα που παρέχονται από το Μη- 
τρώοτου μεταποιητή και τα βιβλία του Κώδικα Βιβλίων και 
Στοιχείων, προκειμένου να επαληθεύεται η συμφωνία 
τους προς τα παρασκευασθέντα τελικά προϊόντα, τα αγο- 
ρασθέντα τελικά προϊόντα και τα πωληθέντα τελικά προϊ¬ 
όντα. Σε κάθε Μητρώο αναγράφεται σχετική Πράξη Ελέγ¬ 
χου με τα αποτελέσματα του ελέγχου και υπογράφεται 
απάτην Επιτροπή Ελέγχου Μεταποίησης. Ομοίως για κά¬ 
θε έλεγχο συντάσσεται Πρακτικό ελέγχου. Το Πρακτικό 
αποθεμάτων είναι αναλυτικό με όλες τις ποσότητες κατά 
συσκευασία που καταμετρήθηκαν. 

Άρθρο 4 

Επιλεξιμότητα των αιτήσεων ενίσχυσης 

1.Οι Νομαρχιακές Αυτοδιοικήσεις ενημερώνουν την 
ΓΕΔΙΔΑΓΕΠ για την επάρκεια των ελέγχων, προκειμέ¬ 
νου να εγκρίνεται η επιλεξιμότητα των αιτήσεων ενί¬ 
σχυσης. 

Γιατο σκοπό αυτό οι Δ/νσεις Γ/κής Ανάπτυξης των Νομ. 
Αυτ/σεων συντάσσουν: 

- Αναλυτική Έκθεση Ελέγχου, όπως το Υπόδειγμα 1, η 
οποία περιλαμβάνει αναλυτικά όλους τους ελέγχους που 
διενεργήθηκαν στα πλαίσια της παρούσας Απόφασης. 

Η έκθεση αυτή διαβιβάζεται στη Δ/νση ΟΑΒΙΠ/ΓΕΔΙΔΑ- 
ΓΕΠ, α) το αργότερο εντός μηνός από τη λήξη της απο¬ 
θεματοποίησης ως προς τους ελέγχους στον Ο.Α. (Μέ¬ 
ρος Α') β) Άμα τη λήξη της περιόδου μεταποίησης του 
αποθέματος ως προς τους ελέγχους στους μεταποιητές 
(Μέρος Β'). 


Άρθρο 5 

Τελικές διατάξεις 

1. Η παρούσα Απόφαση ισχύει από την περίοδο 2001- 
2002 . 

2. Η Απόφαση ΥΠ.ΓΕ. 191013/10.8.1987 καταργείται. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Αυγούστου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

Υπόδειγιια 1 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ 
Δ/ΝΣΗ Γ/ΚΗΣ ΑΝΑΠΤΥΞΗΣ 


ΑΝΑΛΥΤΙΚΗ ΕΚΘΕΣΗ ΕΛΕΓΧΟΥ ΑΠΟΘΕΜΑΤΟΠΟΙΗΣΗΣ 


ΠΡΟΪΟΝ... 

ΠΕΡΙΟΔΟΣ ΕΜΠΟΡΙΑΣ. 

ΗΜΕΡΟΜΗΝΙΑ ΔΙΑΒΙΒΑΣΗΣ ΤΗΣ ΕΚΘΕΣΗΣ. 

ΠΡΟΘΕΣΜΙΑ ΔΙΑΒΙΒΑΣΗΣ ΤΗΣ ΕΚΘΕΣΗΣ. 

ΕΛΕΓΧΟΙ 
Α' ΜΕΡΟΣ 

Α. ΠΟΣΟΤΙΚΟΣ ΚΑΙ ΠΟΙΟΤΙΚΟΣ ΕΛΕΓΧΟΣ ΠΡΩΤΗΣ ΥΛΗΣ 
Β. ΕΛΕΓΧΟΣ ΠΑΡΑΔΟΣΕΩΝ - ΠΛΗΡΩΜΩΝ Ο. Α. 

Γ. ΕΛΕΓΧΟΣ ΣΤΟΙΧΕΙΩΝ ΑΙΤΗΣΕΩΣ ΕΝΙΣΧΥΣΗΣ 

Β' ΜΕΡΟΣ 

Δ. ΕΛΕΓΧΟΣ ΤΕΛΙΚΩΝ ΠΡΟΪΟΝΤΩΝ (ΠΟΣΟΤΗΤΑ-ΠΟΙΟΤΗΤΑ ΒΑΘΜΟΥ 
ΑΠΟΔΟΣΗΣ) 

Ε ΕΛΕΓΧΟΣ ΜΗΤΡΩΩΝ ΚΑΙ ΑΠΟΘΕΜΑΤΩΝ 

Υττόδεινυα 2 


Α. ΠΟΣΟΤΙΚΟΣ ΚΑΙ ΓΚΪ-ΠΊΚΟΣ ΕΛΕΓΧΟΣ ΠΡΩΤΗΣ ΥΛΗΣ 

1. ΑΝΑΛΥΤΙΚΕΣ ΔΙΑΠΙΣΤΩΣΕΙΣ ΕΛΕΓΧΟΥ 


2. ΑΠΟΔΕΙΞΗ ΕΠΑΡΚΕΙΑΣ ΕΛΕΓΧΟΥ 

Φωτοαντίγραφα των σελίδων του Μητρώου Ελέγχου Πρώτης Ύλης — Τελικών 
Προϊόντων της Δ/νσης Γ/κής Ανάπτυξης υπογεγραμμένες από την Επιτροπή Ελέγχου 
Μεταποίησης και θεωρημένα από τον Δ/ντή Γ/κής Ανάπτυξης που αφορούν στους 
ελέγχους πρώτης ύλης. 

3. ΓΕΝΙΚΑ ΣΥΜΠΕΡΑΣΜΑΤΑ ΕΛΕΓΧΟΥ 


4. ΠΡΟΤΑΣΕΙΣ ΒΕΛΤΙΩΣΗΣ 


Β. ΕΛΕΓΧΟΣ ΓΊΑΡΑΔΟ, '.ΞΩΝ - ΠΛΗΡΩΜΩΝ Ο. Α. 

1. ΑΝΑΛΥΤΙΚΕΣ ΔΙΑΠΙΣΤΩΣΕΙΣ ΕΛΕΓΧΟΥ 


2. ΑΠΟΔΕΙΞΗ ΕΠΑΡΚΕΙΑΣ ΕΛΕΓΧΟΥ 
Θεωρημένα αντίγραφα Πρακτικών Ελέγχου. 

3. ΓΕΝΙΚΑ ΣΥΜΠΕΡΑΣΜΑΤΑ ΕΛΕΓΧΟΥ 


4. ΠΡΟΤΑΣΕΙΣ ΒΕΛΤίΩΣΗΣ 


Γ. ΕΛΕΓΧΟΣ ΣΤΟΙΧΕΙΩΝ ΑΙΤΗΣΕΩΝ ΕΝΙΣΧΥΣΗΣ 

Βεβαιωμένα και θεωρημένα στοιχεία ελέγχου που επισυνάπτονται ως δικαιολογητικά 
στις αιτήσεις ενίσχυσης. 

Δ. ΕΛΕΓΧΟΣ ΤΕΛΙΚΩΝ ΠΡΟΪΟΝΤΩΝ (ΠΟΣΟΤ.-ΠΟΙΟΤ.- ΒΑΘΜΟΥ ΑΠΟΔΟΣΗΣ) 

1. ΑΝΑΛΥΤΙΚΕΣ ΔΙΑΠΙΣΤΩΣΕΙΣ ΕΛΕΓΧΟΥ 


2. ΑΠΟΔΕΙΞΗ ΕΠΑΡΚΕΙΑΣ ΕΛΕΓΧΟΥ 

ΠΟΣΟΤΙΚΟΣ : Θεωρημένα αντίγραφα Πρακτικών Ελέγχου. 

• ΠΟΙΟΤΙΚΟΣ : Θεωρημένα αντίγραφα Πρακτικών Ελέγχου. 

• ΒΑΘΜΟΥ ΑΠΟΔΟΣΗΣ : Θεωρημένα αντίγραφα Πρακτικών Ελέγχου. 
3. ΓΕΝΙΚΑ ΣΥΜΠΕΡΑΣΜΑΤΑ ΕΛΕΓΧΟΥ 


4. ΠΡΟΤΑΣΕΙΣ ΒΕΛΤΙΩΣΗΣ 


Ε. ΕΛΕΓΧΟΣ ΜΗΤΡΩΩΝ ΚΑΙ ΑΠΟΘΕΜΑΤΩΝ 

1. ΑΝΑΛΥΤΙΚΕΣ ΔΙΑΠΙΣΤΩΣΕΙΣ ΕΛΕΓΧΟΥ 


2. ΑΠΟΔΕΙΞΗ ΕΠΑΡΚΕΙΑΣ ΕΛΕΓΧΟΥ 

Θεωρημένα αντίγραφα Πρακτικών Ελέγχου και Πρακτικών Αποθεμάτων. 

3. ΓΕΝΙΚΑ ΣΥΜΠΕΡΑΣΜΑΤΑ ΕΛΕΓΧΟΥ 


4. ΠΡΟΤΑΣΕΙΣ ΒΕΛΤΙΩΣΗΣ 


Η Επιτροπή Ελέγχου Μεταποίησης 

Α). ΘΕΩΡΗΘΗΚΕ 

Β). Ο ΔΙΕΥΘΥΝΤΗΣ Γ/ΚΗΣ ΑΝΑΠΤΥΞΗΣ 

Ο. .... 

(ονοματεπώνυμο - Υπογραφή) (ονοματεπώνυμο - Υπογραφή) 


(ΗΜΕΡΟΜΗΝΙΑ) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θ 1.0Γ 

Θ-ΓΤΊ3Μ: ννθ5ΓΠ38ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031) 423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή ΟΟ: 



Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙβιτιβΙ 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρΤΑΠΕΤ 3512 



δρχ- 

βυΐΌ 

δρχ- 

θυτο 

δρχ- 

θυτο 

δρχ- 

βυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεων ΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουΓο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτίθΙ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























